High Holborn

High Holborn er ei gate i sentrale London, i bydelen Camden. Den er en fortsettelse av gata Holborn vestover, og ender i Shaftesbury Avenue. Holborn/High Holborn er en gammel romersk veg ut av London mot vest, og er i dag en del av hovedvegen A40 mot Wales.

Den vestligste delen av High Holborn går i ytterkanten av strøket Covent Garden, og gata ble i løpet av 1800-tallet et sentrum for Londons tilbud av fornøyelser og lettere underholdning, med navngjetne steder som Holborn Empire og Royal Amphitheatre. 

I dag er gata en ren forretningsgate. Staple Inn, bygd i 1586, er et av ytterst få bevarte hus fra Tudor-tida i sentrale London.

Kategori:Londons gater og plasser
Kategori:Camden